לואי ת'רו

**לואי סבסטיאן ת'רו** (באנגלית: **Louis Sebastian Theroux**; נולד ב-20 במאי 1970) הוא דוקומנטריסט, עיתונאי, סופר ומגיש טלוויזיה בריטי-אמריקאי. זוכה שלוש פעמים בפרס באפט"א לטלוויזיה, וידוע בסדרות הדוקומנטרי שהכין עבור הBBC, שעוסקות בפשע ומערכת הצדק, תרבות שוליים ותתי תרבויות וסלבריטאים. 

## קורות חיים

ת'רו נולד בסינגפור, אמו בריטית שעבדה בשרות ה-BBC ואביו הסופר האמריקאי ומחבר ספרי המסע פול ת'רו, בן דודו של השחקן ג'סטין ת'רו.
בגיל שנה עברה משפחתו לאנגליה, שם למד בבית ספר העצמאי וסטמינסטר וסיים לימודים לתואר ראשון בהיסטוריה מודרנית באוניברסיטת אוקספורד. 

את הקריירה העיתונאית שלו החל בשבועון בסאן חוזה שבקליפורניה. את הפריצה לטלוויזיה עשה ככתב בתוכנית "TV Nation" של היוצר השערורייתי האמריקאי מייקל מור. בפינתו חקר ת'רו נושאים אזוטריים כגון תסמונת ירושלים ואת ניסיונות הקו קלוקס קלאן למתג את עצמם מחדש כלוחמי זכויות אדם של לבנים. לאחר שהתוכנית ירדה מן המסך, לקח ת'רו את הפורמט של הדוקומנטריה האזוטרית מהפינה שלו אצל מייקל מור, ופיתח אותו לסדרת תוכניות בשם "סוף שבוע פרוע עם לואי ת'רו", ב-BBC.

### סדרות וסרטים תיעודיים

* **[[סוף שבוע פרוע עם לואי ת'רו]]** (1998-2000) סדרה דוקומנטרית במהלכה ת'רו עקב אחר תתי תרבויות אמריקאיות כגון תומכי עליונות לבנה, כוכבי פורנו, שרדנים ותומכי לאומיות שחורה, לרוב על ידי חיים בקרב אנשים שמעורבים בתרבויות האלו. השיטה הדוקומנטרית בה נוקט ת'רו חושפת בעדינות את הסתירות או המרכיבים המגוחכים של אמונותיהם של מושאיו שבהם הם מחזיקים במלוא הרצינות. 
* **When Louis Met...** ("כשלואי פגש את...", 2000-2002) סדרה דוקומנטרית במהלכה ת'רו התלווה לסלבריטאים בריטים מפוקפקים בחיי היומיום שלהם. 
* **לואי והנאצים** (2003) ב-2003 עלה לאוויר סרט הדוקו הבריטי "לואי והנאצים" (Louis and the Nazis) שעסק בתנועה הנאו-נאצית באמריקה, בשיתוף פעולה בין ת'רו והBBC. 
* **"המשפחה השנואה באמריקה" (**The Most Hated Family in America, 2007) הסרט עוסק במשפחה שעומדת במרכזה של הכנסייה הבפטיסטית וסטבורו, שהיא כנסייה בפסטיסטית בדלנית המוכרת כארגון שנאה גזעני.
* **"[[The Ultra Zionists]]"** בין 2010 - 2011 ביים ת'רו סרט על ההתנחלויות, במהלכה חוקר ת'רו מתנחלים שגרים במזרח ירושלים, חברון ושכם ואת תפיסות העולם שלהם.
* **My Scientology Movie** ("הסרט הסיינטולוגי שלי", 2016) הסרט עוסק בנסיונותיו של ת'ורו להכנס אל כת הכנסייה הסיינטולוגית.
* **Forbidden America** ("האמריקה האסורה", 2022) סדרת דוקו בת שלושה חלוקים העוסקת בשימוש של קבוצות שונות באמריקה ברשת החברתית, כגון ארגוני אלט-רייט, ראפרים ושחקני פורנו. 
* **[[לואי ת'רו: המתנחלים]]** (2025) הסרט עוסק במתנחלים שגרים בגדה במערבית ובתנועה להקמת התנחלויות ברצועת עזה במהלך מלחמת חרבות ברזל. במהלך הסרט ת'רו מראיינים פלסטינים ומתנחלים ישראלים בגדה המערבית, ביניהן דניאלה וייס, מראשי תנועת ההתנחלות, ועיסא עמרו, אקטיביסט ופעיל זכויות אדם מחברון. ת'רו ספר על מטרת הסרט:

* **Louis Theroux: Inside the Manosphere** ("לואי ת'רו: בתוך המנוספרה", 2026) סרט דוקומנטרי שפורסם ב-11 במרץ 2026 בהגשתו של ת'רו ברשת נטפליקס. הסרט עוסק ב"מנוספרה", אקוסיסטם ברשתות החברתיות של יוצרי תוכן שמעודדים היפר-גבריות, ומציגים דעות שנויות במחלוקות על תפקידי מגדר. מדובר בהופעת הבכורה של ת'רו בפלטפורמת הסטרימינג לאחר קריירה של עשרות שנים בה הוא היה מזוהה בעיקר עם רשת ה-BBC. 

בשנת 2005 הוציא ספר שבו הוא חוזר לארצות הברית ומתאר את חייהם של חלק מהמשתתפים בתוכנית הראיונות שלו. בשנת 2022 יצא שירו "Jiggle Jiggle". בספטמבר 2025 הצטרף לקונצרט הצדקה "Together for Palestine" ביוזמת בריאן אינו. כמו כן, במקביל לעשייה הטלוויזיונית שלו ת'רו מגיש את הפודקאסט "The Louis Theroux Podcast" שעל שמו. 

## קישורים חיצוניים

* The Louis Theroux Podcast, באתר ספוטיפיי

* 
* 
* 
* 

## הערות שוליים

קטגוריה:שדרני רדיו וטלוויזיה אמריקאים
קטגוריה:עיתונאים אנגלים
קטגוריה:BBC: אישים
קטגוריה:שדרני רדיו וטלוויזיה בריטים
קטגוריה:במאים אמריקאים
קטגוריה:במאים בריטים
קטגוריה:עיתונאים אמריקאים
קטגוריה:מנחי טלוויזיה בריטים
קטגוריה:מנחי טלוויזיה אמריקאים
קטגוריה:בוגרי אוניברסיטת אוקספורד
לואי
קטגוריה:אמריקאים שנולדו ב-1970